نفسانی خواہش کا قانون

نفسانی خواہش کا قانون اسلام میں متعہ (عارضی نکاح) جو حکم قرآن سے ثابت ہے، کی ظاہری صورت پر تفصیلی اعتراضی کتاب ہے۔

 کتاب کا نام 
نفسانی خواہش کا قانون انگریزی کتاب (Law Of Desire) کا اردو ترجمہ ہے صحافی و ادیب نگار عرفانی نے کیا ہے اسے الرحمن پبلشنگ ٹرسٹ کراچی پاکستان نے 1999ء طبع کیا ہے۔

 مصنفہ 
یہ تحقیق و تصنیف ایرانی اسکالر شہلا حائری ( Shahla Haeri) کی ہے جس نے اس عنوان پر یونیورسٹی آف کلفورنیا لاس اینجلز سے پی ایچ ڈی کی ڈگری حاصل کی۔ اس تصنیف میں اسلام کے ایک حکم قرآنی وقتی نکاح یا متعہ جسے آج صرف مکتب تشیع دین اسلام کے حکم نکاح شرعی کی ایک قسم کے طور مانتا ہے اور اہل سنت، حضرت عمر کے دور میں اس پر عائد پابندی کو درست تصور کرتے ہوئے اس کے منکر ہیں۔ اس مصنفہ نے متعہ کو ایک مذہبی، جنسی عقیدہ و عمل، (جسے ایران میں صیغہ کہا جاتا ہے) کے طور پیش کیا ہے اور یہ اس کے شرعی حکم کا ایک عوامی اور تحقیقی جائزہ ہے، جسے وہ شہوانیت اور حرص و نفسانی خواہش کہتی ہیں https://archive.org/details/lawofdesiretempo0000haer/mode/1up

 عنوانات 
کتاب تمہید اور تین حصوں پر مشتمل ہے
 تمہید 
تمہید مفصل طور پر بیان کی گئی جو صفحہ 37 تا 82 پر مشتمل ہے
 حصہ اول قانون نفاذ کی حیثیت سے 
اس میں مزیدباب ہیں
 نکاح 
ایک معاہدے کی حیثیت سے
 مستقل شادی 
نکاح
 عارضی نکاح 
متعہ جسے ایران میں صیغہ کہا جاتا ہے
 حصہ دوم قانون مقامی آگاہی کی حیثیت سے 
 حصہ سوم قانون جیسا سمجھا گیا 
 خلاصۃ الکلام 
خلاصہ کلام یہ ہے کہ اہل تشیع نے نکاح متعہ کے نام پر معاشرے میں بے حیائی اور فحاشی کو فروغ دیا ہے، بعض ممالک میں نکاح متعہ کے نام پر جسم فروشی کا کاروبار کیا جاتا ہے۔ نفسانی خواہش کا قانون میں موصوفہ نے اپنی کتاب میں اسلام کے اس نفسانی قانون کا تقابلی جائزہ لیتے ہوئے اس کا رد کیا ہے اور یہ بات واضح کی ہے کہ عام نکاح میں ہی ہمارے معاشرے کی فلاح و بہبود ہے اور نکاح متعہ سے معاشرے میں کیا ہولناک نتائج برآمد ہو رہے ہیں، عائلی نظام کس قدر متاثر ہو رہا ہے اور اس کے علاوہ دیگر موضوعات کو بھی زیر بحث لایا گیا ہے۔نفسانی خواہش کا قانون، الرحمن پبلشنگ ٹرسٹ کراچی پاکستان 1999ء

 اسلامی نکتہ نگاہ 
اس خاتون کی تحریر ایک اسلامی مسلمہ حکم شرعی کی مخالفت ہے اور دین اسلام کی گستاخی اور توہین کے زمرے میں آتا ہے۔

نکاح متعہ کا حکم قرآن میں آیا ہے لہذا کوئی مسلمان اس کے اصل حلیت کا منکر نہیں ہو سکتا۔

گرچہ متعہ کے بارے میں اکثریت اہل سنت کا موقف یہ ہے کہ یہ منسوخ ہو چکا ہے۔ مثلاً فخر الدین الرازی نے لکھا کہ اسلام میں متعہ کے حلال ہونے کا ہم انکار نہیں کرتے۔ ہم تو یہ کہتے ہیں کہ متعہ جائز تو تھا مگر بعد میں منسوخ ہو گیا ہے۔تفسیر کبیر جلد 3 از فخر الدین الرازی یہ متعدد بار منسوخ ہوا اور پھر رائج کیا گیا۔ یہ تنسیخ اور رواج بعض کتب کے مطابق سات دفعہ ہوئی۔تفسیر قرطبی از علامہ قرطبی جلد 5 صفحہ 120

کچھ اہل سنت یہ سمجھتے ہیں کہ یہ حضرت عمر  کے دور تک جائز رہا۔زاد المعاد از ابن قیم جوزی جلد 2 صفحہ 205 ذکر فتح مکہ حضرت جابر  کی روایت ہے کہ ہم حضور  کے دور میں اور حضرت ابوبکر کے دور میں ہم مٹھی بھر آٹا اور کھجور پر متعہ کرتے رہے ہیں حتی کہ عمر ابن الخطاب نے عمرو بن حریث کے مسئلے کے بعد اس سے منع کر دیا۔صحیح مسلم اہل سنت کے اس گروہ کے مطابق انھوں نے مفاد عامہ میں یہ کام کیا۔ روایت کے مطابق حضرت عمر نے فرمایا کہ رسول اللہ کے زمانے میں دو متعے حلال تھے جن کو اب میں حرام کرتا ہوں اور ان سے نہ رکنے والے کو سزا دوں گا۔سنن کبریٰ المعروف بہ سنن نسائی۔کنز العمال فی سنن اقوال والافعال از علا الدین علی بن الحسام المعرف متقی ھندیاحکام القران از محمد ادریس الشافعی مولانا مودودی تفہیم القرآن میں لکھتے ہیں کہ متعہ کو حرام قرار دینے یا مطلقاً مباح ٹھہرانے میں سنیوں اور شیعوں کے درمیان میں جو اختلاف پایا جاتا ہے اس میں بحث و مناظرہ نے بے جا شدت پیدا کر دی ہے ورنہ امر حق معلوم کرنا کچھ مشکل نہیں۔ انسان کو بسا اوقات ایسے حالات سے سابقہ پیش آ جاتا ہے جن میں نکاح ممکن نہیں ہوتا اور وہ زنا یا متعہ میں سے کسی ایک کو اختیار کرنے پر مجبور ہو جاتا ہے ایسے حالات میں زنا سے بہتر ہے کہ متعہ کر لیا جائے۔تفہیم القران ازابو الاعلیٰ مودودی اگست 1955 امام احمد بن حنبل متعہ کو حلال سمجھتے تھے۔تفسیر ابن کثیر سورۃ النساء آیت 24البدایۃ والنہایۃ از اب کثیر صفحہ 194

اہل تشیع کے مطابق متعہ حلال ہے کیونکہ یہ حضور  کی وفات تک حلال تھا اور صحابہ کرام یہ نکاح کرتے رہے ہیں۔ جیسا کہ تاریخ میں آتا ہے کہ حضرت حضرت عبد اللہ ابن عباس، حضرت عبد اللہ ابن مسعود، حضرت عمرو بن حریث، حضرت سلمہ بن امیہ، حضرت ابو سعید خدری وغیرہ حضور  کی وفات کے بعد بھی نکاح متعہ کو جائز سمجھتے تھے۔نیل الاوطار شرح منتقی الاخبار از محمد بن علی بن محمد الشوکانی اس کے علاوہ اہل مکہ رسول اللہ کی وفات کے بعد بھی متعہ کو حلال سمجھتے تھے۔فتح الباری شرح صحیح البخاری از ابن حجر عسقلانی

اس کے علاوہ بعض اہل سنت نے نکاح متعہ کی ایک بگاڑی ہوئی شکل آج بھی رائج کر رکھی ہے جسے انھوں نے نکاح مسیار کا نام دے رکھا ہے۔ مگر اہل تشیع اس کو غیر شرعی قرار دیتے ہیں۔

زمرہ:کتب اہل تشیع